Husk å melde deg på Galdhøpiggrennet – årets store skieventyr. Du gjør det enkelt ved å sende en e-post til rennleder Per Olav Tangen på potangen@online.no. Husk å angi navn, adresse, alder og hvilken klasse du skal kjøre. Rennet er åpent for alle. De som skal kjøre lag må også oppgi lagnavn og navnet på de tre kjørerne på laget. I tillegg til det tradisjonelle rennet, med start fra Svellnosi og UppÅne´med start og mål ved Spiterstulen, blir det denne gang også Norgescup i fjelltelemark og Norgescup i randoné. Sistnevnte betyr lang løype som vi håper kan gå helt til topps på Galdhøpiggen før skituppene settes ned igjen mot dalen. Når vi får påmeldingen, sender vi tilbake en bekreftelse og et kontonummer hvor startkontingenten på 500 kroner må betales før påmeldingen er endelig.